नई दिल्ली: बीजेपी ने सोमवार को आरोप लगाया कि कांग्रेस अपने नेताओं के जरिये अयोध्या में राम मंदिर के निर्माण के खिलाफ माहौल बना रही है और उसे आश्चर्य हो रहा है कि राहुल गांधी हिन्दू हैं या नहीं. राहुल गांधी पर भाजपा ने ऐसे समय में हमला बोला है जब कांग्रेस नेता शशि थरूर के कथित बयान में यह बात कही गई कि कोई भी अच्छा हिन्दू किसी दूसरे के पूजा स्थल को तोड़कर वहां राम मंदिर बनते देखना चाहेगा. भाजपा प्रवक्ता जीवीएल नरसिम्ह राव ने संवाददाताओं से कहा कि उनकी पार्टी राम मंदिर के मामले में सुप्रीम कोर्ट से जल्द फैसला देखना चाहती है लेकिन कांग्रेस इसमें देरी कराने के लिये पूरा प्रयास कर रही है.